[{"text_idx": "#000000", "text": "Anrhegion o Aberystwyth \u2013 pasta, a mwy o basta!"}, {"text_idx": "#000001", "text": "Mae colofnydd Lingo360 wedi bod i Aberystwyth ac wedi dod o hyd i siop sy\u2019n gwerthu bwyd Eidalaidd"}, {"text_idx": "#000006", "text": "Sori, dw i\u2019n mwydro. Y pwynt yw, mae genna\u2019i dipyn o atgofion braf o Aberystwyth. Roeddwn i\u2019n edrych ymlaen yn fawr iawn at fynd yn o\u0302l ar fy ngwyliau ac ar gyfer yr Eisteddfod yn Nhregaron. Wrth gwrs, mae\u2019r dref wedi newid ers i Cristina adael. Mae sawl siop newydd fel Siop Inc ac ambell siop gyfarwydd fel Siop y Pethe, The Bookshop By the Sea a\u2019r tair siop Polly\u2019s."}, {"text_idx": "#000007", "text": "Un siop hollol newydd i mi oedd Agnelli\u2019s: deli bach Eidalaidd sy\u2019n llawn dop a\u0302 chynnyrch Eidalaidd a bwyd cartref hyfryd. Felly, y siop fwyaf addas i Eidales fel fi sydd angen stocio fyny ar basta. Mae\u2019n mynd yn anoddach i ddod o hyd i wahanol fathau o basta lle dw i\u2019n byw. Pan dw i\u2019n ffeindio siop basta, mae bendant yn werth gyrru dwy awr a hanner i\u2019w brynu. Dw i\u2019n gwybod bod hynny\u2019n swnio\u2019n rhyfedd \u2013 yn enwedig ar hyn o bryd efo\u2019r prisiau petrol \u2013 ond mae\u2019n werth y daith, efo\u2019r dewisiadau sydd ar gael yn siop Agnelli\u2019s."}, {"text_idx": "#000009", "text": "Y silffoedd o basta yn siop Agnelli\u2019s"}, {"text_idx": "#000010", "text": "Profiad eithaf emosiynol, mewn ffordd hapus a hiraethus, oedd pori trwy\u2019r silffoedd o basta yn y siop. Gwelais wahanol fath o basta ac ambell un dw i ddim wedi gweld ers blynyddoedd. Daeth atgofion melys yn o\u0302l ata\u2019i o fy Nain, Mam, chwaer a modrybedd yn y gegin a\u2019r oglau saws pasta, neu \u2018sugo\u2019, yn llenwi\u2019r gegin a\u2019r ty\u0302 i gyd: pob un \u2018sugo\u2019 yn benodol i bob unigolyn. Dw i\u2019n dal i drio perffeithio \u2018sugo\u2019 fy hun, ac yn ceisio\u2019n anobeithiol i wneud rysa\u0301it fy annwyl Fam."}]